**Analiza Impactului**

|  |
| --- |
|   |
|  **Formularul tipizat al documentului de analiză a impactului**   |
| **Titlul analizei impactului** (poate conține titlul propunerii de act normativ): |  Analiza impactului la **proiectul de lege privind performanța energetică a clădirilor** |
| **Data:** |  2022 |
| **Autoritatea administrației publice (autor):** |  Ministerul Infrastructurii și Dezvoltării Regionale |
| **Subdiviziunea:** |  Direcția politici în domeniul energetic |
| **Persoana responsabilă și datele de contact:** |   |
| **Compartimentele analizei impactului** |
| **1. Definirea problemei** |
| a) Determinați clar și concis problema și/sau problemele care urmează să fie soluționate |
|     Reglementarea aspectelor ce țin de performanța energetică a clădirilor, la nivelul Uniunii Europene, este realizat prin Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, publicată în Jurnalul Oficial al Uniunii Europene nr. L 153/13 din 18 iunie 2010, modificată prin Directiva 2018/844/UE a Parlamentului European și al Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiență energetică, publicată în Jurnalul Oficial al Uniunii Europene nr. L 156/75 din 19 iunie 2018.Totodată, prin  Acordul de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, ratificat prin Legea nr.112/2014, Republica Moldova s-a angajat să își apropie progresiv legislația națională, inclusiv prin transpunerea Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor, în conformitate și cu respectarea termenelor convenite în cadrul Tratatului de instituire a Comunității Energetice.În calitate de parte semnatară a Tratatului Comunității Energetice, Republica Moldova este obligată să transpună acquis-ul Comunității Energetice.Astfel, Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, a fost încorporată și adaptată în acquis-ul Comunității Energetice, prin Decizia Consiliului Ministerial al Comunității Energetice nr. 2010/02/MC-EnC din 24.09.2010.Întru asigurarea transpunerii în legislația națională a legislației europene indicate supra, Parlamentul Republicii Moldova, în anul 2014 a adoptat Legea nr.128 privind performanța energetică a clădirilor. Potrivit clauzei de armonizare, prin Legea nr.128/2014 a fost transpusă Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor.Deși, la nivel declarativ, prin Legea nr.128/2014 a fost ,,transpusă” Directiva 2010/31/UE privind performanța energetică a clădirilor, în realitate această Directivă a fost transpusă necorespunzător și parțial. Acest fapt este atestat prin concluziile expuse de Secretariatul Comunității Europene în Cauza ECS-14/16[[1]](#footnote-1) versus Moldova, potrivit căreia ,,Legea privind performanța energetică a clădirilor adoptată în iulie 2014 transpune unele dintre cele mai importante prevederi ale Directivei 2010/31/UE privind performanța energetică a clădirilor, dar o serie de prevederi fie *nu sunt transpuse*, fie *sunt transpuse incorect*[…] În urma revizuirii legislației naționale, Secretariatul consideră preliminar că Directiva nu a fost transpusă în totalitate și corect în legislația națională de către Moldova și nu a fost implementată în practică”. În acest context, Secretariatul Comunității Europene, la 27 octombrie 2017 a transmis Republicii Moldova o Scrisoare Deschisă în cauza ECS-14/16. Pornind de la obiecțiile formulate de către Secretariatul Comunității Energetice asupra Legii nr.128/2014 privind performanța energetică a clădirilor, s-a decis elaborarea unui nou *proiect de lege* *privind performanța energetică a clădirilor*, care ar asigura o transpunere ,,corespunzătoare” a cadrului normativ european în materie de performanță energetică a clădirilor.Mai mult ca atât, este de remarcat că Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, a fost modificată prin Directiva 2018/844/UE a Parlamentului European și al Consiliului din 30 mai 2018. Modificările operate la Directiva 2010/31/UE prin Directiva 2018/844/UE, însă nu a fost incluse în acquis-ul Tratatului Comunității Energetice. Din aceste considerente, la elaborarea noului proiect de lege privind performanța energetică a clădirilor, se ține cont inclusiv de modificările operate, în calitate de ,,bune practici”, chiar dacă, la nivelul Comunității Energetice, nu au fost stabiliți termenii specifici de implementare a noilor prevederi operate prin Directiva 2018/844/UE.  |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate |
|     Prin proiectul de lege privind performanța energetică a clădirilor, se urmărește soluționarea următoarelor categorii de probleme:1. Asigurarea transpunerii corespunzătoare în legislația națională a Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor, în forma în care a fost încorporată și adaptată în acquis-ul Comunității Energetice, prin Decizia Consiliului Ministerial al Comunității Energetice nr. 2010/02/MC-EnC din 24.09.2010.
2. Asigurarea transpunerii corespunzătoare în legislația națională a Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor, modificată prin Directiva 2018/844/UE a Parlamentului European și al Consiliului din 30 mai 2018.

Cu referire la I categorie de probleme, soluționarea acestora în proiectul de lege, se realizează prin prisma observațiilor expuse în Scrisoarea Deschisă în cauza ECS-14/16 a Secretariatului Comunității Europene și transmise Republicii Moldova o la 27 octombrie 2017, și anume:* transpunerea greșită a articolului 2 alineatul (8), articolului 4 alineatul (1), articolului 6 alineatul (1) și articolului 12 alineatul (1) din Directiva 2010/31/UE din cauza excluderii ,,apartamentelor” din definiția noțiunii „unitate a clădirii”. Astfel, potrivit art.4 din Legea nr.128/2014 privind performanța energetică a clădirilor, noțiunea ,,*unitate a clădirii”* este definită ca,,*secțiune, etaj, încăpere sau complex de încăperi dintr-o clădire, cu excepția apartamentelor, care sânt proiectate sau modificate pentru a fi utilizate separat*”.

În conformitate cu articolul 1 din Directiva 2010/31/UE, cerințele prevăzute în directivă se aplică nu numai clădirilor, ci și unităților de clădire. Excluzând ,,apartamentele” din definiția ,,unitate a clădirii”, așa cum se prevede la art. 4 din Legea nr.128/2014, înseamnă excluderea de sub incidența acestei legi a majorității locuințelor private. Pe cale de consecință, relevăm că doar dacă este pe deplin transpusă legislația UE în legislația națională, aceasta își va atinge scopul, și anume eficiența, prudența și utilizarea rațională și durabilă a surselor de energie, împreună cu o reducere a consumului de energie și utilizarea de energie din surse regenerabile. Aceasta înseamnă că, în practică, locuitorii apartamentelor nu vor primi un certificat de performanță energetică, și astfel necunoscând consumul de energie termică și electrică nu vor putea estima costurile de încălzire a acestora, costurile de răcire și alte costuri; nu vor fi de asemenea conștienți de valoarea proprietății pe care o locuiesc din momentul în care eficiența energetică a unei clădiri are un impact semnificativ asupra valorii sale de piață.Prin proiectul de lege privind performanța energetică a clădirilor se asigură înglobarea ,,apartamentelor” în definiția noțiunii „unitate a clădirii”. Prin urmare, asupra ,,apartamentelor” se vor extinde cerințele minime de performanță energetică a clădirilor, inclusiv asupra apartamentelor amplasate în clădirile noi, precum și aspectele ce țin de eliberarea certificatelor de performanță energetică și informarea potențialilor cumpărători sau locatari ai clădirii sau ai unității de clădire.Astfel, prin noul proiect de lege se asigură transpunerea corespunzătoare a articolului 2 alineatul (8), articolului 4 alineatul (1), articolului 6 alineatul (1) și articolului 12 alineatul (1) din Directiva 2010/31/UE.- transpunerea incompletă a art.8 din Directiva 2010/31/UE. În conformitate cu articolul 8 din Directiva 2010/31/CE, părțile contractante stabilesc cerințe de sistem în respectarea performanței energetice generale, instalarea corespunzătoare și dimensionarea adecvată, reglarea și controlul sistemelor tehnice a construcției care sunt instalate în clădirile existente.Cerințele sistemului trebuie să acopere cel puțin următoarele: sisteme de încălzire, sisteme de apă caldă, iluminat, sisteme de ventilare și aer condiționat sau o combinație a unor astfel de sisteme. Această dispoziție este menită să asigure că sistemele dintr-o clădire funcționează corect, într-un mod de economisire a energiei, și astfel să contribuie la (și nu împiedică) eficiența energetică a clădirii. Stabilirea cerințelor minime pentru sistemele tehnice a construcției este o modalitate de a obține rezultate mai bune privind performanța energetică și economiile de energie, fapt care implicit asigură atingerea domeniului de aplicare al Directivei 2010/31/UE.În baza articolului 8 din Directivă, Moldova este obligată să stabilească cerințe de sistem în ceea ce privește performanța energetică globală, instalarea corectă și dimensionarea, reglarea corespunzătoare și controlul sistemelor tehnice de construcție care sunt instalate în clădirile existente. Cerințele sistemului trebuie să acopere cel puțin următoarele: (a) sisteme de încălzire; (b) sisteme de apă caldă; (c) sisteme de aer condiționat; (d) sisteme mari de ventilație; sau e) o combinație de astfel de sisteme. Articolul 8 din Directiva 2010/31/CE este transpus prin articolele 4 și 13 din Legea nr.128/2014, deși numai parțial, deoarece această lege prevede că cerințele minime de performanță să fie stabilite pentru sistemele tehnice ale construcției. Sistem tehnic al clădiri sunt, conform articolului 4 din Legea nr.128/2014, instalații și echipamente tehnic ale unei clădiri sau ale unei unități a clădirii pentru încălzire, apă caldă, ventilație, răcire, iluminat. *Combinația de sisteme* lipsește și nu este reglementată prin Legea nr.128/2014. Cu toate acestea, consumul de energie în cazul unui astfel de sistem poate fi foarte mare și, prin urmare, este important ca și combinațiile de sisteme, de asemenea, să respecte cerințele minime de performanță.Suplimentar, evocăm că art.8 din Directiva 2010/31/CE a fost modificat prin Directiva 2018/844/UE. Însă, modificările operate prin Directiva 2018/844/UE nu a fost incluse în acquis-ul Tratatului Comunității Energetice. Prin urmare, în proiectul de lege privind performanța energetică a clădirilor, pe lângă înlăturarea aspectelor ce țin de lipsa reglementărilor aferente ,,combinației sistemelor tehnice a construcției”, se asigură transpunerea prevederilor art.8 din Directiva 2010/31/CE cu modificările operate, în calitate de ,,bune practici”, chiar dacă, la nivelul Comunității Energetice, nu au fost stabiliți termenii specifici de implementare a noilor prevederi operate prin Directiva 2018/844/UE. - transpunerea incompletă a art.10 din Directiva 2010/31/UE. În conformitate cu articolul 10 din Directiva 2010/31/CE, părțile contractante iau măsurile necesare pentru a determina cele mai relevante finanțări și alte instrumente relevante pentru a cataliza performanța energetică a clădirilor și tranziția către clădiri al căror consum este aproape egal cu zero. Orice astfel de pași ar trebui să fie adecvați pentru atingerea obiectivului de îmbunătățire a performanței energetice a clădirilor și tranziția către clădiri al căror consum este aproape egal cu zero. Întrucât părțile contractante au în mare măsură dreptul de a decide care sunt pașii corespunzători, a doua parte a articolului 10 stabilește „întocmirea unei liste de măsuri și instrumente inclusiv cele de natură financiară care promovează domeniul de aplicare al directivei”. În conformitate cu articolul 10 din Directiva 2010/31/CE, la fiecare trei ani, părțile sunt obligate să întocmească și să actualizeze liste de măsuri și instrumente care promovează obiectivele Directivei 2010/31/UE. O astfel de listă ar reprezenta primul pas în seria de acțiuni pe care autoritățile ar trebui să le întreprindă și este necesară pentru a asigura atingerea scopului prezentei prevederi. Tranziția către clădiri cu consum de energie aproape egal cu zero, necesită eforturi costisitoare și de o planificare financiară adecvată în acest sens. După cum arată termenul limită de 30 iunie 2013, întocmirea unei liste de măsurile și instrumentele nu este voluntară și este una dintre măsurile pe care părțile contractante sunt obligate să le transpună și apoi să le respecte pentru a-și îndeplini obligațiile conform acquis-ului Comunității Energetice.Legea nr.128/2014, la articolul 34, prevede că Guvernul asigură elaborarea și implementarea programelor și planurilor de acțiuni naționale pentru îmbunătățirea performanței energetice a clădirilor. Cu toate acestea, Legea nu conține o cerință pentru a întocmi o listă de măsuri și instrumente pentru promovarea obiectivelor asumate. Faptul că cerința de a întocmi o listă de măsuri care să promoveze obiectivele directivei nu a fost transpusă, denotă că autoritățile naționale nu pot acționa eficient în atingerea obiectivelor directivei în lipsa unor astfel de liste de măsuri și instrumente financiare.Aspectele evocate, sunt soluționate prin proiectul de lege privind performanța energetică a clădirilor, prin reglementarea la art.12 a măsurilor necesare pentru identificarea și implementarea instrumentelor de finanțare corespunzătoare, precum și măsurile de susținere a păturilor social vulnerabile în contextul îmbunătățirii performanței energetice a clădirilor.Cu referire la a II categorie de probleme, ce se propune a fi soluționate prin noul proiect de lege privind performanța energetică a clădirilor, acestea vizează asigurarea transpunerii în legislația națională a modificărilor operate prin Directiva 2018/844/UE a Parlamentului European și al Consiliului din 30 mai 2018 la Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor. Cu titlu de informare, reliefăm că modificările operate la Directiva 2010/31/UE prin Directiva 2018/844/UE, nu a fost incluse în acquis-ul Tratatului Comunității Energetice. Astfel, noul proiect de lege privind performanța energetică a clădirilor, ține cont inclusiv de modificările operate, în calitate de ,,bune practici”. În special, proiectul de lege asigură transpunerea conformă a noțiunilor utilizare în cadrul normativ comunitar modificat. Pentru a avea un parc imobiliar cu un grad ridicat de eficiență energetică și decarbonizat și pentru a se asigura că strategiile de renovare pe termen lung generează progresele necesare transformării clădirilor existente în clădiri cu un consum de energie aproape egal cu zero, în special prin creșterea numărului de renovări aprofundate, prin proiectul de lege (art.10 și 11) au fost trasate ,,obiectivele” politicii de stat în domeniul performanței energetice a clădirilor, care impun obligativitatea elaborării *Strategiei sectoriale pentru renovarea fondului imobiliar național pe termen lung*. Această Strategie urmează să conțină orientări clare și acțiuni măsurabile și specifice, pentru a asigura renovarea, inclusiv prin atragerea de investiții, a fondului național de clădiri de locuit și nerezidențiale, publice și private, astfel încât să fie creat un fond imobiliar cu un nivel ridicat de eficiență energetică și decarbonizat, precum și pentru a facilita transformarea eficientă din punct de vedere al costurilor a clădirilor existente în clădiri al căror consum de energie este aproape egal cu zero.În baza datelor disponibile ale Biroului Național de Statistică ,,Balanța Energetică a Republicii Moldova” sunt disponibili indicatorii statistici privind formarea resurselor primare și generale de energie, distribuția și consumurile energetice finale pe principalele activități ale economiei naționale, în perioada anilor 2015-2020. Asfel, potrivit ,,Balanței Energetice a RM pentru anul 2020”[[2]](#footnote-2), clădirile reprezintă cel mai mare consumator de energie finală care constituie 50% din consumul total, prezentat în Graficul 1.**Graficul 1 CONSUM FINAL ENERGETIC PE ACTIVITĂȚI ECONOMICE ÎN 2020**Deci, sporirea performanței energetice a clădirilor are o deosebită importanță ținând cont de viziunea strategică a țării[[3]](#footnote-3) care prevede ca și direcții de politici și intervenții prioritare: *Securitate și eficiență energetică, energie din surse regenerabile*, măsuri care urmează a fi reflectate detaliat în Strategia sectorială pentru renovarea fondului imobiliar național pe termen lung.De asemenea, prin proiectul de lege, sunt transpuse cerințele ce țin de cadrul general pentru calculul performanței energetice a clădirilor. Art.13 din proiect, statuează că performanța energetică a unei clădiri se determină pe baza consumului calculat de energie și reflectă consumul tipic de energie pentru încălzirea spațiului, pentru răcirea spațiului, pentru prepararea apei calde menajere, pentru ventilare și condiționare, pentru iluminatul incorporat, precum și pentru alte sisteme tehnice ale clădirii. Performanța energetică a clădirii se exprimă printr-un indicator numeric al consumului specific de energie primară exprimat în kWh/(m2·an) pe an și printr-un indicator al emisiilor de gaze cu efect de seră, exprimat în kg CO2eq/(m2·an), indicatori utilizați atât în scopul certificării performanței energetice a clădirii, precum și pentru determinarea conformității cu cerințele minime de performanță energetică. Un alt aspect, înglobat în proiectul de lege (la art.18 alin.(3)) cu referire la cerințele deperformanță energetică a clădirilor existente, vizează ,,clădirile care fac obiectul unor renovări majore, se va lua în considerare posibilitatea utilizării sistemelor alternative de înaltă eficiență, în măsura în care acest lucru este fezabil din punct de vedere tehnic, funcțional și economic, *precum și aspectele legate de condițiile care caracterizează un climat interior sănătos, protecția împotriva incendiilor și riscurile legate de activitatea seismică intensă*. Prin art.19 din proiectul de lege, se propune transpunerea noilor prevederi comunitare în materie de ,,Sisteme tehnice ale clădirilor, electromobilitate și indicatorul gradului de pregătire pentru soluții inteligente”. Astfel, sistemele tehnice ale clădirilor noi și ale celor existente trebuie să întrunească cerințele de performanță energetică stabilite în ceea ce privește: performanța energetică globală; instalarea și dimensionarea corectă a acestora; reglarea şi controlul corespunzător al sistemelor tehnice care sunt instalate în clădiri. Aceste cerințe, se stabilesc pentru sistemele tehnice noi din clădirile existente, precum și în cazul înlocuirii și modernizării sistemelor tehnice existente și se aplică în măsura în care este posibil din punct de vedere tehnic, funcțional și economic. Totodată, în cazurile în care este fezabil din punct de vedere tehnic și economic, clădirile noi trebuie să fie echipate cu dispozitive cu autoreglare care asigură reglarea separată a temperaturii în fiecare cameră sau zonă, acolo unde este justificat, într-o zonă încălzită sau răcită a unității de clădire, desemnată în acest scop. Suplimentar, se propune transpunerea în legislația națională a cerințelor ce țin de instalarea obligatorie în clădirile nerezidențiale noi și a celor existente care au mai mult de zece locuri de parcare, a cel puțin unui punct de reîncărcare a vehiculelor electrice, cu amenajarea infrastructurii integrate corespunzătoare, în special cablurile electrice trasate prin tabulatură pentru fiecare al doilea loc de parcare, pentru a permite instalarea ulterioară a punctelor de reîncărcare pentru vehiculele electrice. Iar, pentru clădirile de locuit noi și a celor existente, care au mai mult de zece locuri de parcare, de asemenea se impune obligativitatea instalării unei infrastructuri integrate corespunzătoare, în special cablurilor electrice trasate prin tubulatură, pentru fiecare loc de parcare, pentru a permite instalarea ulterioară, a punctelor de reîncărcare pentru vehiculele electrice.Prin art.25 din proiectul de lege, se propune transpunerea prevederilor normative ale Tratatului Comunității Energetice, ce țin de inspecția periodică a sistemelor de încălzire, iar prin art.27 se propune transpunerea atât a prevederilor normative ale Tratatului Comunității Energetice, cît și a prevederilor comunitare, ce țin de inspecția periodică a sistemelor de ventilare și condiționare. Astfel, părțile accesibile ale sistemelor de încălzire sau ale sistemelor combinate de încălzire și ventilare cu o putere nominală utilă de peste 20 kW, ale sistemelor de condiționare sau ale sistemelor combinate de condiționare și ventilare cu o putere nominală utilă de peste 12 kW, se supun unor inspecții periodice. De asemenea, clădirile nerezidențiale care dispun de sisteme de încălzire sau de sisteme combinate de încălzire și de ventilare cu o putere nominală utilă de peste 100 kW, sau care dispun de sisteme de condiționare sau de sisteme combinate de condiționare și ventilare cu o putere nominală utilă de peste 290 kW se echipează cu sisteme de automatizare și control, în măsura în care acest lucru este fezabil din punct de vedere tehnic și economic.Subsidiar, proiectul de lege urmărește să asigure transpunerea inclusiv a cerințelor ce țin de controlul calității desfășurării activității de certificare a performanței energetice, a activității de inspecție a sistemelor de încălzire, a activității de inspecției sistemelor de ventilare și condiționare. Astfel, structura organizațională responsabilă de implementare politicii în domeniul eficienței energetice verifică, în modul și termenele stabilite, certificatele de performanță energetică, rapoartele de inspecție a sistemelor de încălzire, rapoartele de inspecție a sistemelor de ventilare și condiționare, prin verificarea certificatelor / rapoartelor identificate ca fiind neconforme de către softul de certificare a performanței energetice, al rapoartelor de inspecție a sistemelor de încălzire și al rapoartelor de inspecție a sistemelor de ventilare și condiționare. După caz, reprezentanții structurii organizaționale realizează verificarea în teren a clădirii, a unității de clădire, cu respectarea prevederilor stabilite în prezenta lege, în Regulamentul privind procedura de certificare a performanței energetice a clădirilor și a unităților de clădiri, în Regulamentul privind inspecția sistemelor de încălzire și în Regulamentul privind inspecția a sistemelor de ventilare și condiționare din clădiri.În contextul Republicii Moldova, conform datelor BNS, analiza acestora după anul de construcție a locuințelor ne demonstrează că fondul de locuințe în Republica Moldova este foarte învechit, ponderea locuințelor cu anul de construcție până în 1990 constituind 79,3% din totalul locuințelor. După anul 1990 se atestă o descreștere constantă a construcțiilor de locuințe, ajungând în perioada de după 2011 la o rată de doar 2,4% din totalul locuințelor înregistrate la 01.04.2016[[4]](#footnote-4). Deși unul dintre principalele obiective economice din ultimii ani, este reducerea consumului de energie electrică și termică, efortul depus în acest sens este destul de mic. La data de 01.04.2016[[5]](#footnote-5) doar 51,1% dintre locuințe au raportat că au implementat cel puțin o măsură de eficiență energetică. Din totalul lucrărilor de eficiență energetică 49,3% constituie lucrările de înlocuire a ferestrelor, lucrările de înlocuire a ușilor – 37,2% și doar 13,5% au constituit lucrările de izolație termică a pereților, atât interiori cât și a celor exteriori. Structura implementării măsurilor de eficiență energetică medii de reședință, relevă ponderi mai mari pentru cele efectuate în mediul urban – 51,7% față de 48,3% în mediul rural. Lucrările de înlocuire a ferestrelor sunt realizate aproape în proporții egale, atât în mediul urban (52,2%), cât și în mediul rural (47,8%). Lucrările de înlocuire a ușilor sunt realizate în mediul rural într-o proporție mai mare (54,2%) față de mediul urban (45,8%). Totodată, lucrările de izolație termică a pereților, atât interiori cât și exteriori, ne atestă o discrepanță mai mare între mediul urban (66,1%) și mediul rural (33,9%).Analiza sistemului de încălzire utilizat în locuințele din Republica Moldova, denotă că acestea sunt încălzite preponderent cu sobe individuale, ponderea acestora constituind 56,1% din totalul de locuințe. Concentrarea numărului mare de locuințe în municipiile Chișinău și Bălți fac posibil ca sistemul centralizat de încălzire a locuințelor să fie utilizat în 22,4% din totalul locuințelor. Locuințele cu sisteme autonome, de toate tipurile au constituit 20,4%. Cu toate că Republica Moldova are ierni destul de reci, sunt locuințe care la data de 01.04.2016 nu dispuneau de nici un fel de sistem de încălzire a locuinței, ponderea acestora constituind 1,1% din totalul locuințelor. În Graficul 2, sunt reflectate repartizarea locuințelor după sistemul de încălzire utilizat pe medii de reședință[[6]](#footnote-6).Graficul 2 Cât vizează sistemul de încălzire a apei menajere, conform datelor disponibile 53,0% din locuințe nu dispune de nici un tip de sistem de încălzire a apei menajere. 33,8% din locuințe dispun de sistem autonom de încălzire a apei menajere și doar 13,2% din locuințe sunt conectate la sistemul centralizat de încălzire a apei menajere. Pe medii de reședință situația este în defavoarea mediului rural, unde 77,6% din locuințe nu dispun de sistem de încălzire a apei menajere, 22,3% din locuințele mediului rural utilizează sisteme autonome de încălzire a apei și doar 0,1% sunt conectate la sistemul centralizat de încălzire a apei. În ceea ce privește sistemul de aer condiționat, la data de 01.04.2016 doar 3,1% din locuințe erau dotate cu sisteme de aer condiționat. Suprafața locuințelor răcită cu sisteme de aer condiționat a constituit 941,6 mii m2. Pe medii de referință, de asemenea, se atestă diferențe semnificative, 91,0% din locuințele cu sisteme de aer condiționat se regăsesc în mediul urban și prevedeau răcirea a 834,8 mii m2[[7]](#footnote-7). |
| c) Expuneți clar cauzele care au dus la apariția problemei |
| Cadrul juridic național reglementează domeniul performanței energetice a clădirilor, prin Legea nr.128/2014, prin care a fost transpusă Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor. Deși, la nivel declarativ, prin Legea nr.128/2014 a fost ,,transpusă” Directiva 2010/31/UE privind performanța energetică a clădirilor, în realitate această Directivă a fost transpusă necorespunzător și parțial. Acest fapt este atestat prin concluziile expuse de Secretariatul Comunității Europene în Cauza ECS-14/16 versus Moldova, potrivit căreia ,,Legea privind performanța energetică a clădirilor adoptată în iulie 2014 transpune unele dintre cele mai importante prevederi ale Directivei 2010/31/UE privind performanța energetică a clădirilor, dar o serie de prevederi fie *nu sunt transpuse*, fie *sunt transpuse incorect*.  În acest context, Secretariatul Comunității Europene, la 27 octombrie 2017 a transmis Republicii Moldova o Scrisoare Deschisă în cauza ECS-14/16. Mai mult ca atât, relevăm că în anul 2018, Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor a fost modificată prin Directiva 2018/844/UE a Parlamentului European și al Consiliului din 30 mai 2018. Pornind de la obiecțiile formulate de către Secretariatul Comunității Energetice asupra Legii nr.128/2014 privind performanța energetică a clădirilor, precum și ținând cont de modificările operate în anul 2018 la Directiva 2010/31/UE, s-a decis elaborarea unui nou *proiect de lege* *privind performanța energetică a clădirilor*, care ar asigura o transpunere ,,corespunzătoare” a cadrului normativ european în materie de performanță energetică a clădirilor.  |
| d) Descrieți cum a evoluat problema și cum va evolua fără o intervenție |
| Necesitatea transpunerii și a implementării Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor, astfel cum a fost încorporată și adaptată în acquis-ul Comunității Energetice, prin Decizia Consiliului Ministerial al Comunității Energetice nr. 2010/02/MC-EnC din 24.09.2010, obligă Republica Moldova, în calitate de parte contractantă a Tratatului Comunității Energetice, să transpună acquis-ul Comunității Energetice, iar în cazul neexecutării obligației, părțile contractante sunt pasibile de sancțiuni. În context, Secretariatul Comunității Europene, la 27 octombrie 2017 a transmis Republicii Moldova o Scrisoare Deschisă în cauza ECS-14/16, prin care atestă transpunerea defectuoasă a Directivei menționate. Întru evitarea sancționării Republicii Moldova pe motivul transpunerii defectuoase a acquis-ului Comunității Energetice, s-a decis elaborarea proiectului de lege privind performanța energetică a clădirilor, care vine să asigure conformitatea și implementarea corespunzătoare a acquis-ului Comunității Energetice, inclusiv ținând cont de modificările Directivei 2010/31/UE operate prin Directiva 2018/844/UE, care încă nu a fost incluse în acquis-ul Tratatului Comunității Energetice.   |
| e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului |
| Cadrul normativ primar aplicabil raporturilor juridice analizate este asigurat prin *Legea nr.128/2014 privind performanța energetică a clădirilor*, care reprezintă actul normativ de bază ce reglementează promovarea îmbunătățirii performanței energetice a clădirilor, ținând cont de condițiile climatice, de cerințele privind climatul interior și de raportul cost-eficiență. Complementar, evocăm și *Legea nr.139/2018 cu privire la eficiența energetică*, stabilește cadrul juridic necesar pentru promovarea și îmbunătățirea eficienței energetice prin realizarea planurilor de acțiuni în domeniul eficienței energetice, prin dezvoltarea pieței serviciilor energetice, precum și prin implementarea altor măsuri de eficiență energetică, inclusiv a aspectelor ce țin de performanța energetică a fondului imobiliar național.La nivelul cadrului normativ subsidiar, se reliefează următoarele acte normative principale, aferente domeniului performanței energetice a clădirilor, după cum urmează:- *Hotărârea Guvernului nr. 45/2019 cu privire la organizarea și funcționarea Agenției pentru Eficiență Energetică*, care stabilește misiunea, domeniile de activitate, atribuțiile și drepturile, organizarea activității Agenției pentru Eficiență Energetică, în calitatea sa de structură organizațională în subordinea Ministerului Infrastructurii și Dezvoltării regionale, cu responsabilități în domeniul implementării politicii statului în domeniul performanței energetice a clădirilor;- *Hotărârea Guvernului nr. 1103/2018 pentru aprobarea Regulamentului privind inspecția periodică a sistemelor de climatizare din clădiri*, care stabilește modul de organizare și desfășurare a procesului de inspecție, frecvența și modul efectuării acesteia, în funcție de categoria clădirii, de tipul și puterea nominală utilă a sistemului de climatizare și de alte condiții, ținând cont de costurile de inspecție și de valoarea economiilor de energie estimate care ar putea rezulta din inspecție;- *Hotărârea Guvernului nr. 1051/2018 pentru aprobarea Regulamentului cu privire la calificarea și înregistrarea instalatorilor de cazane, furnale sau sobe pe bază de biomasă, de sisteme fotovoltaice și termice solare, de sisteme geotermale de mică adâncime și pompe de căldură*, care stabilește cadrul juridic necesar pentru calificarea și înregistrarea instalatorilor de sisteme care utilizează surse regenerabile de energie *(*în continuare *– sisteme SER)*, cerințele obligatorii față de aceștia, regulile de verificare a sistemelor SER instalate, precum și procedurile de recunoaștere a certificării sau calificării efectuate de organismele acreditate din statele membre ale Uniunii Europene, părțile contractante la Tratatul de constituire a Comunității Energetice și țările cu care Republica Moldova are încheiate acorduri bilaterale;*- Hotărârea Guvernului nr. 1325/2016 pentru aprobarea Regulamentului privind inspecția periodică a sistemelor de încălzire din clădiri*, care stabilește modul de organizare și desfășurare a procesului de inspecție a sistemelor de încălzire în clădiri, periodicitatea efectuării acesteia în funcție de categoria clădirii, de tipul și puterea nominală utilă a sistemului de încălzire și de alte condiții, ținând cont de costurile de inspecție și de valoarea economiilor de energie estimate care ar putea rezulta din inspecție;- *Hotărârea Guvernului nr. 896/2016 pentru aprobarea Regulamentului privind procedura de certificare a performanței energetice a clădirilor și a unităților de clădiri*, care detaliază aspectele ce țin de procesul de evaluare a performanței energetice a clădirilor, în condițiile utilizării standard a acestora, folosind metodologia de calcul al performanței energetice a clădirilor;*- Hotărârea Guvernului nr. 676/2020 pentru aprobarea Regulamentului cu privire la auditorii energetici și auditul energetic,* care stabilește cadrul juridic necesar pentru calificarea auditorilor energetici, condițiile și cerințele obligatorii pentru efectuarea auditurilor energetice necesare identificării soluțiilor pentru îmbunătățirea eficienței energetice și promovarea utilizării energiei din surse regenerabile și mecanismul de asigurare și verificare a calității auditurilor energetice efectuate;*- Hotărârea Guvernului nr. 141/2014* privind crearea sistemului de statistică energetică, prin care s-a dispus crearea unui sistem de statistică energetică în baza tehnologiilor informaționale, care ar deveni un sistem de referință menit să asigure producerea indicatorilor specifici de eficiență energetică și surselor regenerabile de energie, precum și de producerea statisticilor energetice de calitate înaltă pentru raportare atât către părțile interesate, cât și către organizațiile internaționale;Documentele de politici aferente domeniului performanței energetice a clădirilor este asigurat de următoarele documente:*- Hotărârea Guvernului nr. 102/2013 cu privire la Strategia energetică a Republicii Moldova pînă în anul 2030;*- *Hotărârea Guvernului nr. 372/2020* pentru aprobarea Programului cu privire la implementarea obligației privind renovarea clădirilor autorităților administrației publice centrale de specialitate pentru anii 2020-2022;- documentele normativ tehnice: NCM M.01.01:2016 „Performanța energetică a clădirilor. Cerințe minime de performanță energetică a clădirilor; NCM M.01.04:2016 „Metodologia de calcul al nivelurilor optime din punctul de vedere al costurilor, al cerințelor minime de performanță energetică a clădirilor și a elementelor acestora”; NCM M.01.02:2016 „Performanța energetică a clădirilor. Metodologia de calcul al performanței energetice a clădirilor” ș.a.Ținând cont de cadrul normativ invocat supra, menționăm că la etapa actuală, Republica Moldova a asigurat elaborarea și adoptarea celor mai relevante prevederi normative aferente domeniului performanței energetice a clădirilor, totuși relevanța necesității elaborării unei noi Legi cu privire la performanța energetică a clădirilor este argumentată la compartimentele 1 lit.a)-d) din prezenta analiză. Pe cale de consecință, ținând cont de prevederile proiectului de lege, va fi necesar de operat modificări la cadrul normativ subsidiar pentru a asigura corespunderea cu prevederile acestui proiect de lege. |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) |
|      Pentru soluționarea problemelor identificate, se stabilesc următoarele obiective:- concretizarea atribuțiilor și responsabilităților autorităților publice, structurii organizaționale responsabile de implementarea politicii în domeniul eficienței energetice, precum și a actorilor principali în atingerea scopurilor trasate în domeniul performanței energetice a clădirilor;- impunerea acțiunilor pentru valorificarea și realizarea potențialului considerabil de creștere a economiilor de energie ale atât a clădirilor existente, prin realizarea renovărilor majore, cât și a clădirilor noi, pentru atingerea obiectivelor trasate prin lege - de clădiri al căror consum de energie este aproape egal cu zero;- asigurarea creării și funcționării sistemului informațional național în domeniul performanței energetice a clădirilor, care ar include, însă fără a se rezuma: Registrul electronic al evaluatorilor energetici și Registrul electronic al certificatelor de performanță energetică; Registrul electronic al inspectorilor sistemelor de încălzire și Registrul electronic al rapoartelor privind inspecția sistemelor de încălzire; Registrul electronic al inspectorilor sistemelor de ventilare și condiționare și Registrul electronic al rapoartelor privind inspecția sistemelor de ventilare și condiționare;- consolidarea mecanismului de asigurare și verificare a activității de certificare a performanței energetice a clădirilor și de eliberare a certificatelor de performanță energetică, precum și sistemele de verificare a activității de efectuare a inspecției sistemelor de încălzire, a inspecției sistemelor de ventilare și condiționare;- creșterea gradului de conștientizare privire la necesitatea îmbunătățirii performanței energetice, inclusiv prin intermediul programelor de informare cu privire la cele mai bune practici internaționale în domeniu;- realizarea obligației Republicii Moldova, în calitate de parte contractantă a Tratatului Comunității Energetice privind transpunerea și implementarea Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor, astfel cum a fost încorporată și adaptată în acquis-ul Comunității Energetice, prin Decizia Consiliului Ministerial al Comunității Energetice nr. 2010/02/MC-EnC din 24.09.2010;- continuarea procesului de armonizare a legislației naționale la legislația UE conform modificărilor Directivei 2010/31/UE operate prin Directiva 2018/844/UE.  |
| **3. Identificarea opțiunilor** |
| a) Expuneți succint opțiunea "a nu face nimic", care presupune lipsa de intervenție |
| Potrivit celor reliefate la capitolul ,,Definirea problemei”, necesitatea elaborării proiectului de lege privind performanța energetică derivă din necesitatea soluționării aspectelor relevate în scrisoare Secretariatului Comunității Europene, transmis Republicii Moldova la 27 octombrie 2017, în cauza ECS-14/16, prin care atestă transpunerea defectuoasă a Directivei menționate. Astfel, Republica Moldova, în calitate de parte contractantă a Tratatului Comunității Energetice, este obligată să transpună acquis-ul Comunității Energetice. Or, lipsa de intervenție, ar echivala cu neexecutarea obligațiilor Republicii Moldova în cadrul Tratatului Comunității Energetice, fapt care ar determina sancționarea acesteia.  |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate |
|    Opțiunea recomandă – vizează aprobarea proiectului de lege privind performanța energetică a clădirilor, întrucât acesta asigură concordanța cu Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, inclusiv ține cont de modificările operate la această Directivă prin Directiva 2018/844/UE.Un aspect important al proiectului, îl reprezintă categoria legii, și anume: lege organică. Or, categoria relațiilor sociale reglementate prin proiectul de lege, în contextul stabilirii competențelor autorităților publice în domeniul performanței energetice a clădirilor, stabilirii cadrului normativ aferent stimulentelor și măsurilor financiare în vederea promovării îmbunătățirii performanței energetice a clădirilor, a cadrului normativ privind evaluarea și cerințele de performanță energetică a clădirilor și cerificarea performanței acestora, inclusiv a aspectelor ce țin de serviciile de certificare a performanței energetice, de inspecție a sistemelor de încălzire, a sistemelor de ventilare și condiționare, precum și a cerințelor față de evaluatorii energetici, a inspectorilor sistemelor de încălzire și a inspectorilor sistemelor de ventilare, impun necesitatea aprobării acestor reglementări prin lege organică.Mai mult ca atât, atribuirea categoriei de ,,lege organică” acestor reglementări, va da un semnal suplimentar, asupra interesului sporit al statului față de reducerea consumului final energetic pe activități economice, în situația în care clădirile reprezintă cel mai mare consumator de energie finală care constituie 50% din consumul total, iar efectele crizei energetice în care aflăm, impun măsuri țintite în acest sens.Din perspectiva structurii  proiectului de lege privind performanța energetică a clădirilor, acesta cuprinde următoarele elemente constitutive:Capitolul I. Dispoziții generale;Capitolul II. Competențe administrative. Politica de stat în domeniul performanței energetice a clădirilor;Capitolul III. Evaluarea și cerințele de performanță energetică a clădirilor;Capitolul IV. Certificarea performanței energetice a clădirilor și a unităților de clădire;Capitolul V. Inspecția sistemelor de încălzire și de ventilare și condiționare;Capitolul VI. Serviciile de certificare a performanței energetice, de inspecție a sistemelor de încălzire, de inspecție a sistemelor de ventilare și condiționare. Înregistrarea evaluatorilor energetici, a inspectorilor sistemelor de încălzire, a inspectorilor sistemelor de ventilare și condiționare.Capitolul VII. Dispoziții finale și tranzitorii.Astfel, în *Capitolul I*, se determină scopul, obiectul și domeniul de aplicare a legii, precum și sunt definite principalele noțiuni utilizate în lege. Este de relevat, că la definirea noțiunilor s-a ținut cont de asigurarea concordanței cu noțiunile utilizate în Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, inclusiv ținând cont de modificările operate la această Directivă prin Directiva 2018/844/UE.La *Capitolul II*, sunt expres listate atribuțiile Guvernului în domeniul promovării performanței energetice a clădirilor; atribuțiile organului central de specialitate al administrației publice în domeniul energeticii; atribuțiile organului central de specialitate al administrației publice în domeniul construcțiilor; atribuțiile structurii organizaționale responsabile de implementarea politicilor în domeniul eficienței energetice, precum și atribuțiile autorităților administrației publice locale. De asemenea, în acest capitol, sunt reglementări aferente politicii de stat în domeniul performanței energetice a clădirilor, a Strategiei sectoriale pentru renovarea fondului imobiliar național pe termen lung, precum și prevederi ce vizează cadrul normativ pentru stabilirea stimulentelor și măsurilor financiare. *Capitolul III* este dedicat reglementărilor ce țin de cadrul general pentru calcului performanței energetice a clădirilor; metodologia de calcul a performanței energetice a clădirilor; cerințe minime de performanță energetică; determinarea nivelurilor optime din punctul de vedere al costurilor ale cerințelor minime de performanță energetică; cerințe deperformanță energetică a clădirilor noi; cerințe deperformanță energetică a clădirilor existente; Sisteme tehnice ale clădirilor, electromobilitate și indicatorul gradului de pregătire pentru soluții inteligente; clădiri ale căror consum de energie este aproape egal cu zero.În Capitolul IV, sunt prevederi ce țin de certificarea performanței energetice a clădirilor și a unităților de clădire; certificatul de performanță energetică; eliberarea certificatelor de performanță energetică și informarea potențialilor cumpărători sau locatari ai clădirii, ai unității de clădire, precum și afișarea certificatelor de performanță energetică.Inspecția periodică a sistemelor de încălzire, raportul de inspecție a sistemului de încălzire și conținutul acestuia, inspecția sistemelor de ventilare și condiționare, precum și raportul de inspecție a sistemului de ventilare și condiționare și conținutul acestuia, sunt detaliate la *Capitolul V* din proiectul de lege.*Capitolul VI* conține reglementări privind serviciile de certificare a performanței energetice, de inspecție a sistemelor de încălzire, de inspecție a sistemelor de ventilare și condiționare; înregistrarea evaluatorilor energetici, a inspectorilor sistemelor de încălzire, a inspectorilor sistemelor de ventilare și condiționare; imparțialitatea evaluatorilor energetici, a inspectorilor sistemelor de încălzire, a inspectorilor sistemelor de ventilare și condiționare; confidențialitatea în activitatea de certificare a performanței energetice, în activitatea inspecției sistemelor de încălzire, a sistemelor de ventilare și condiționare; obligațiile proprietarului clădirii; obligațiile evaluatorilor energetici, ale inspectorilor sistemelor de încălzire, ale inspectorilor sistemelor de ventilare și condiționare, inclusiv controlul calității.La Capitolul VII, se cuprind dispoziții privind intrarea în vigoare a legii și sarcinile puse în seama autorităților/ structurilor organizaționale cu responsabilități în sfera de reglementare a legii, pentru a asigura implementarea eficientă a prevederilor acesteia. De asemenea, în dispozițiile tranzitorii sunt propuse modificări la trei legi, pentru a asigura corelarea cu cadrul normativ propus spre aprobare prin proiectul de lege.Cât privește prevederile cu impact ale proiectului de lege privind performanța energetică a clădirilor, acestea sunt reflectate la compartimentul 4 lit.b1) ale prezentei analize. |
| c) Expuneți opțiunile alternative analizate sau explicați motivul de ce acestea nu au fost luate în considerare |
|    Ca și opțiune alternativă examinată, a fost operarea modificărilor la *Legea nr.128/2014 privind performanța energetică a clădirilor*. Însă, ținând cont de multitudinea de intervenții care ar fi fost necesar de operat în textul Legii nr.128/2014, în contextul asigurării ,,transpunerii” corespunzătoare a Directivei 2010/31/UE, inclusiv ținând cont de modificările operate la acesta prin Directiva 2018/844/UE, pe cale de consecință, Legea nr.128/2014, ar fi necesitat republicarea acesteia. Prin urmare, s-a optat pentru elaborarea unei noi legi privind performanța energetică a clădirilor, care ar soluționa categoriile de probleme descrise la compartimentul 1 al prezentei analize, precum și ar asigura expunerea reglementărilor în domeniul performanței energetice a clădirilor într-o manieră coerentă și predictibilă conform cerințelor Legii nr.100/2017 cu privire la actele normative. |
| **4. Analiza impacturilor opțiunilor** |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |
| Menținerea situației actuale este pasibilă de a determina apariția următoarelor consecințe și efecte negative: - nu vor fi concretizate atribuțiile și responsabilitățile autorităților publice, structurii organizaționale responsabile de implementarea politicii în domeniul eficienței energetice, precum și a actorilor principali în atingerea scopurilor trasate în domeniul performanței energetice a clădirilor;- introducerea cerințelor minime tehnice clădirilor construite noi și a celor reconstruite care va spori calitatea lucrărilor de construcție executate, inclusiv economii bănești ai investitorului la momentul construcției clădirii noi sau reconstrucției clădirii existente și economii pe parcursul exploatării clădirii în urma reducerii consumului energetic al acesteia;- perpetuarea inacțiunilor pentru valorificarea și realizarea potențialului considerabil de creștere a economiilor de energie ale atât a clădirilor existente, prin realizarea renovărilor majore, cât și a clădirilor noi, pentru atingerea obiectivelor trasate prin lege - de clădiri al căror consum de energie este aproape egal cu zero;- menținerea situației existente privind inexistența sistemului informațional național în domeniul performanței energetice a clădirilor, care ar include, însă fără a se rezuma: Registrul electronic al evaluatorilor energetici și Registrul electronic al certificatelor de performanță energetică; Registrul electronic al inspectorilor sistemelor de încălzire și Registrul electronic al rapoartelor privind inspecția sistemelor de încălzire; Registrul electronic al inspectorilor sistemelor de ventilare și condiționare și Registrul electronic al rapoartelor privind inspecția sistemelor de ventilare și condiționare;- lipsa mecanismului de asigurare și verificare a activității de certificare a performanței energetice a clădirilor și de eliberare a certificatelor de performanță energetică, precum și sistemele de verificare a activității de efectuare a inspecției sistemelor de încălzire, a inspecției sistemelor de ventilare și condiționare;- menținerea gradului redus de conștientizare privire la necesitatea îmbunătățirii performanței energetice, inclusiv prin intermediul programelor de informare cu privire la cele mai bune practici internaționale în domeniu;- nerealizarea obligației Republicii Moldova, în calitate de parte contractantă a Tratatului Comunității Energetice privind transpunerea și implementarea Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor, astfel cum a fost încorporată și adaptată în acquis-ul Comunității Energetice, prin Decizia Consiliului Ministerial al Comunității Energetice nr. 2010/02/MC-EnC din 24.09.2010;- stoparea procesului de armonizare a legislației naționale la legislația UE conform modificărilor Directivei 2010/31/UE operate prin Directiva 2018/844/UE. În contextul celor reliefate supra, efecte pozitive ale menținerii stării actuale, nu au fost identificate. |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |
| Reglementările propuse prin proiectul legii, constituie opțiunea identificată și recomandată în contextul analizei efectuate ca fiind cea mai optimă soluție de înlăturare a neconformităților constatate în domeniul performanței energetice a clădirilor. În acest sens, remarcăm că lipsa Sistemului informațional național în domeniul eficienței energetice, practic a blocat implementarea cadrului normativ în domeniul performanței energetice a clădirilor. Or, lipsa acestui instrument electronic important condiționează imposibilitatea calculării performanței energetice a clădirilor, întocmirii certificatelor de performanță energetică a clădirilor, fără de care este imposibil de proiectat și de construit clădiri eficiente energetic, de implementat scheme moderne de finanțare. De asemenea, lipsa evidenței evaluatorilor energetici, al inspectorilor sistemelor de încălzire și al rapoartelor privind inspecția sistemelor de încălzire, al inspectorilor sistemelor de ventilare și condiționare și al rapoartelor privind inspecția sistemelor de ventilare și condiționare, contribuie la menținerea serviciilor subdezvoltate aferente acestor procese și implicit la inexistența mecanismului de asigurare și verificare a activităților desfășurate în acest sector.Astfel, se reliefează o prim impact cuantificabil sub formă de costuri pentru crearea și ulterior menținerea sistemului informațional național în domeniul eficienței energetice. Este de menționat, că acest sistem informațional nu este o novație a proiectului de lege privind performanța energetică a clădirilor, or sarcina privind crearea sistemului informațional în domeniul eficienței energetice este expres prevăzută de Legea nr.139/2018 cu privire la eficiența energetică și respectiv la art.27 din Legea nr.128/2014 privind performanța energetică a clădirilor. La această etapă este dificil de cuantificat monetar necesarul surselor financiare pentru acest sistem informațional, inclusiv sursa de acoperire a cheltuielilor pentru crearea acestuia (bugetul de stat sau atragerea surselor financiare din partea donatorilor), întrucât o estimare a acestor cheltuieli vor fi determinate la etapa stabilirii cerințelor cu referire la acest sistem informațional.Un alt impact cuantificabil vizează costurile care pot apărea ca urmare a implementării prevederilor proiectul de lege, ce țin de respectarea cerințelor minime de performanță energetică, de către întreprinderile din construcții și/sau proprietarii clădirilor. În context, reliefăm că prevederile referitoare la cerințele minime de performanță energetică sunt în vigoare la moment, fiind prevăzute de Legea nr.128/2014 privind performanța energetică a clădirilor, și prin urmare deja sunt aplicabile clădirilor noi sau celor existente supuse renovării majore.Totodată, cerințele privind electromobilitatea, statuate la art.19 din proiectul de lege, vor necesitata cheltuieli financiare, care necesită a fi cuantificate în contextul în care nu au fost prevăzute în cadrul normativ național în vigoare. Astfel, reglementările propuse prin proiectul de lege, dispun ca în clădirile nerezidențiale noi sau clădirile nerezidențiale existente supuse renovării majore; clădirile de locuit noi sau clădirile de locuit existente care au mai mult de zece locuri de parcare, este obligatorie instalarea a cel puțin unui punct de reîncărcare pentru vehiculele electrice și amenajarea infrastructurii integrate pentru reîncărcare a vehiculelor electrice pentru a permite instalarea ulterioară a punctelor de reîncărcare, în special a cablurilor electrice trasate prin tabulatură pentru fiecare al doilea loc de parcare. În mediu, în clădirile noi și cele existente, pentru fiecare patru (4) apartamente revine un loc (1) de parcare. Reieșind din dezideratul că suprafața medie a unui (1) apartament este de aproximativ 85m², pentru un loc de parcare revine 340m² de locuințe. Amenajarea unui loc de parcare cu infrastructură integrată pentru reîncărcare, și anume cablu de forță armat 4x10mm din cupru amplasat subteran necesită investiții pe un metru linear de aproximativ 310 MDL, cu distanța medie de 50m de la panoul de distribuție necesită o investiție aproximativ de 15500 MDL, sau aproximativ 46 MDL adițional la costul unui metru pătrat de suprafața locuibilă. Modelând un studiu de caz pentru o clădire nou construită cu o sută (100) apartamente cu suprafața medie a unui (1) apartament este de aproximativ 85m² și douăzeci și cinci locuri de parcare, douăzeci (20) locuri de parcare vor fi echipate cu infrastructură integrată pentru reîncărcare dintre care în două (2) locuri de parcare vor fi instalate încărcătoare electrice a câte 42000 MDL fiecare obținem adițional la costul unui metru pătrat de suprafața locuibilă o mărire în valoare de aproximativ 46 MDL Din cele expuse rezultă o crește nesemnificativă la costul unui metru pătrat, însă acest fapt va aduce beneficii atât pentru stat, cât și pentru consumatorul final.Subsidiar, reliefăm că pe termen mediu și lung, costurile de conformare cerințelor stabilite prin cadrul normativ în domeniul performanței energetice a clădirilor, se vor recupera prin cheltuieli reduse la consumul final energetic în sectorul rezidențial, întrucât clădirile reprezintă cel mai mare consumator de energie finală care constituie 50% din consumul total, conform datelor statistice disponibile. |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |
|      Pentru opțiunea alternativă examinată, impactul sub formă de costuri și beneficii sunt similare opțiunii recomandate. |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta |
| Principalul risc identificat îl constituie neaprobarea proiectului de lege privind performanța energetică a clădirilor. Acest fapt va avea ca și consecință menținerea situației existente privind transpunerea ,,necorespunzătoare” a Directivei 2010/31/UE a Parlamentului European și a Consiliului din 19 mai 2010 privind performanța energetică a clădirilor, astfel cum a fost încorporată și adaptată în acquis-ul Comunității Energetice, prin Decizia Consiliului Ministerial al Comunității Energetice nr. 2010/02/MC-EnC din 24.09.2010, inclusiv cu modificările Directivei 2010/31/UE operate prin Directiva 2018/844/UE. Moldova la 27 octombrie 2017, în cauza ECS-14/16, prin care atestă transpunerea defectuoasă a Directivei menționate. Or, în contextul obținerii statutului de țară candidat pentru aderarea la Uniunea Europeană și în calitate de parte contractantă a Tratatului Comunității Energetice, Republica Moldova, este obligată să transpună acquis-ul Comunității Energetice, implicit al Uniunii Europene. |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi |
|      Principalele costuri care pot apărea ca urmare a implementării prevederilor proiectul de lege țin de respectarea cerințelor minime de performanță energetică, de către întreprinderile din construcții, în procesul renovării majore a clădirilor existente și unitățile acestora sau construcției clădirilor noi. Totodată, și cerințele privind electromobilitatea, statuate la art.19 din proiectul de lege, vor necesitata cheltuieli financiare, însă care nu vor avea un impact financiar consistent, pentru întreprinderile din construcții, așa cum sunt reflectate la compartimentul 4 lit.b1) din prezenta analiză. |
| **Concluzie**e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați |
| Pentru motivele invocate mai sus, întrucât este necesară transpunerea și implementarea Directivei 2010/31/UE inclusiv cu modificările operate prin Directiva 2018/844/UE, autorii prezentei analize, optează pentru opțiunea recomandată și anume: elaborarea și promovarea proiectului legii privind performanța energetică a clădirilor.  |
| **5. Implementarea și monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare |
|      În contextul adoptării proiectului de lege privind performanța energetică a clădirilor, pentru asigurarea implementării corespunzătoare a acestuia, se propun intervenții la următoarele acte normative, expres indicate în Dispozițiile tranzitorii a proiectului de lege (art.36), după cum urmează: **1.** Legea nr.721/1996 privind calitatea în construcții, în scopul completării cu reglementări care dispun că la elaborarea documentației de proiect pentru construcția clădirilor noi sau pentru reconstrucția clădirilor existente, proiectanții sunt obligați să țină cont de cerințele minime de performanță energetică a clădirilor stabilite în conformitate cu legislația privind performanța energetică a clădirilor;**2.** Legea nr.163/2010 privind autorizarea executării lucrărilor de construcție, prin completarea cu prevederi care dispun că la elaborarea certificatului de urbanism pentru proiectare se va ține cont de necesitatea asigurării respectării cerințelor minime privind performanța energetică a clădirilor stabilite în conformitate cu legislația privind performanța energetică a clădirilor;**3.** Legea nr.139/2018 cu privire la eficiența energetică, care dispun ca în tot cuprinsul legii cuvintele ,,autoritatea responsabilă de implementarea politicilor în domeniul eficienței energetice” la orice formă gramaticală, se substituie cu cuvintele ,,structura organizațională responsabilă de implementarea politicilor în domeniul eficienței energetice” la forma gramaticală corespunzătoare. Aceste modificări sunt determinate prevederile art.11 alin.(2) din Legea nr.139/2018 cu privire la eficiența energetică, modificate prin Legea nr.29/2022.Urmare a modificărilor operate la art.11 alin.(2) din Legea nr.139/2018, cuvintele ,,este o autoritate administrativă în subordinea Ministerului Economiei și Infrastructurii” au fost substituite cu cuvintele ,,este o ***instituție publică*** fondată de organul central de specialitate al administrației publice în domeniul energeticii”. Astfel, prin aceste modificări a fost schimbat forma juridică de organizare a Agenției pentru Eficiență Energetică din ,,autoritate administrativă” în ,,instituție publică”. Pe cale de consecință, pentru a înlătura eventuale interpretări, se propune ca în întreg textul Legii nr.139/2018, să se asigure utilizarea unei terminologii generice care să corespundă noii forme juridice de organizare și anume ,,structura organizațională responsabilă de implementarea politicilor în domeniul eficienței energetice”. Mai mult ca atât acest mod de expunere este realizat inclusiv și în proiectul de lege privind performanța energetică a clădirilor.Suplimentar, se propune expunerea în redacție nouă a articolului 7, ce conține reglementări privind Strategia sectorială pentru renovarea fondului imobiliar național pe termen lung. Necesitatea revizuirii acestui articol, derivă din faptul că prin proiectul de lege privind performanța energetică a clădirilor, la art.11 se reglementează detaliat cerințele față de Strategia sectorială menționată. Prin urmare, în scopul asigurării evitării reglementărilor de același nivel și având același obiect de reglementare, în acte normative diferite, cerință obligatorie conform art.55 din Legea nr.100/2017 cu privire la actele normative, s-a decis ca la art.7 din Legea nr.139/2018, să se facă trimitere expresă că Strategia sectorială pentru renovarea fondului imobiliar național pe termen lung, se va elabora în conformitate cu Legea privind performanța energetică a clădirilor.De asemenea, întru asigurarea utilizării unei terminologii constante și uniforme în cadrul normativ național, se propune inclusiv substituirea cuvintelor ,,caselor de locuit unifamiliale” cu cuvintele ,,caselor individuale”. Necesitatea acestei modificări este determinată de prevederile Legii nr.75/2015 cu privire la locuințe, care definește noțiunea de ,,casă individuală” - construcție separată alcătuită din una sau mai multe camere, cu unul sau cu mai multe nivele, destinată traiului permanent, de regulă, al unei familii. În context, evocăm că noțiunea ,,casă individuală” se utilizează și în proiectul de lege privind performanța energetică a clădirilor. |
| b) Indicați clar indicatorii de performanță în baza cărora se va efectua monitorizarea |
|      Asigurarea implementării eficiente a proiectului de lege privind performanța energetică a clădirilor, se va realiza prin prisma următorilor indicatori de performanță:- crearea și funcționarea sistemului informațional național în domeniul performanței energetice a clădirilor;- numărul de certificare de performanță energetică întocmite;- numărul renovărilor majore a clădirilor existente realizate, conform cerințelor minime de performanță energetică stabilite;- numărul clădirilor noi construite care corespund cerințelor minime de performanță energetică a clădirilor;- diminuarea consumului final energetic în sectorul rezidențial, de la 50 % existent la moment la 30 % către anul 2030. |
| c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea |
| Se estimează că impacturile noilor reglementări vor fi resimțite odată cu punerea în aplicare a prevederilor proiectului și a racordării cadrului normativ existent în vederea asigurării aplicării cerințelor în domeniul performanței energetice a clădirilor.  |
| **6. Consultarea** |
| a) Identificați principalele părți (grupuri) interesate în intervenția propusă |
| Primul grup interesat de intervenția propusă este constituit din autoritățile publice – Ministerul Finanțelor; Ministerul Economiei; Ministerul Mediului; Ministerul Justiției; Centrul Național Anticorupție; Agenția Națională pentru Reglementare în Energetică; Agenția pentru Eficiență Energetică; Agenția pentru Supraveghere Tehnică. Al II-lea grup sunt: cetățenii care dețin în proprietate clădiri care necesită a fi supuse unui proces amplu de renovare în scopul realizării obiectivelor de performanță energetică și respectiv, agenții economici, care desfășoară activitate economică în domeniul construcțiilor bunurilor imobile și care vor asigura respectarea cerințelor în domeniul performanței energetice a clădirilor. Al III-lea grup este reprezentat de asociațiile de business în domeniul construcțiilor. |
| b) Explicați succint cum (prin ce metode) s-a asigurat consultarea adecvată a părților |
|      În conformitate cu procedurile stabilite pentru transparența în procesul decizional și în vederea elaborării actelor normative, proiectul de lege privind performanța energetică a clădirilor, nota informativă vor fi plasate pentru inițierea procedurii de avizare/expertizare și consultare publică, pe pagina web oficială a Ministerului Infrastructurii și Dezvoltării Regionale - [www.midr.gov.md](http://www.midr.gov.md), compartimentul Transparența/Anunțuri privind consultările publice, precum și pe platforma guvernamentală - [www.particip.gov.md](http://www.particip.gov.md). În procesul de consultări publice vor fi implicate următoarele părți interesate, prin solicitarea avizelor: Ministerul Finanțelor; Ministerul Economiei; Ministerul Mediului; Agenția Națională pentru Reglementare în Energetică;Agenția pentru Eficiență Energetică; Agenția pentru Supraveghere Tehnică;Asociațiile de business din domeniul construcțiilor. Proiectul de lege, de asemenea urmează a fi supus expertizei anticorupție, de către Centrul Național Anticorupție și expertizei juridice, de către Ministerul Justiției, în cadrul procesului de avizare/expertizare și consultare publică. |
| c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat) |
| Compartimentul va fi completat ca urmare a procesului de consultare publică.Comentariile, obiecțiile și propunerile părților interesate, inclusiv a societății civile și sectorului privat vor fi analizate și luate în considerație la îmbunătățirea proiectului și Analizei Impactului de Reglementare. În rezultatul examinării propunerilor la proiect va fi întocmit tabelul de sinteză a recomandărilor și vor fi expuse argumentele pentru neacceptarea sau acceptarea parțială a propunerilor.  |
| **Anexă****Tabel pentru identificarea impacturilor** |
| **Categorii de impact** | **Punctaj atribuit** |
|   | *Opțiunea propusă* | *Opțiunea alterativă 1* | *Opțiunea alterativă 2* |
|  **Economic** |
| costurile desfășurării afacerilor | -1 | -1 |  |
| povara administrativă |  |  |  |
| fluxurile comerciale și investiționale | 1 | 1 |  |
| competitivitatea afacerilor | 1 | 1 |  |
| activitatea diferitor categorii de întreprinderi mici și mijlocii | 0 | 0 |  |
| concurența pe piață | 1 | 1 |  |
| activitatea de inovare și cercetare | 0 | 0 |  |
| veniturile și cheltuielile publice | -1 | -1 |  |
| cadrul instituțional al autorităților publice | -1 | -1 |  |
| alegerea, calitatea și prețurile pentru consumatori | 1 | 1 |  |
| bunăstarea gospodăriilor casnice și a cetățenilor | 1 | 1 |  |
| situația social-economică în anumite regiuni | 0 | 0 |  |
| situația macroeconomică | 1 | 1 |  |
| alte aspecte economice | 0 | 0 |  |
| **Social** |
| gradul de ocupare a forței de muncă | 1 | 1 |  |
| nivelul de salarizare | 0 | 0 |  |
| condițiile și organizarea muncii | 0 | 0 |  |
| sănătatea și securitatea muncii | 0 | 0 |  |
| formarea profesională | 0 | 0 |  |
| inegalitatea și distribuția veniturilor | 0 | 0 |  |
| nivelul veniturilor populației | 0 | 0 |  |
| nivelul sărăciei | 0 | 0 |  |
| accesul la bunuri și servicii de bază, în special pentru persoanele social-vulnerabile | 0 | 0 |  |
| diversitatea culturală și lingvistică | 0 | 0 |  |
| partidele politice și organizațiile civice | 0 | 0 |  |
| sănătatea publică, inclusiv mortalitatea și morbiditatea | 0 | 0 |  |
| modul sănătos de viață al populației | 0 | 0 |  |
| nivelul criminalității și securității publice | 0 | 0 |  |
| accesul și calitatea serviciilor de protecție socială | 0 | 0 |  |
| accesul și calitatea serviciilor educaționale | 0 | 0 |  |
| accesul și calitatea serviciilor medicale | 0 | 0 |  |
| accesul și calitatea serviciilor publice administrative | 0 | 0 |  |
| nivelul și calitatea educației populației | 0 | 0 |  |
| conservarea patrimoniului cultural | 0 | 0 |  |
| accesul populației la resurse culturale și participarea în manifestații culturale | 0 | 0 |  |
| accesul și participarea populației în activități sportive | 0 | 0 |  |
| discriminarea | 0 | 0 |  |
| alte aspecte sociale | 0 | 0 |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | +3 | +3 |  |
| calitatea aerului | +1 | +1 |  |
| calitatea și cantitatea apei și resurselor acvatice, inclusiv a apei potabile și de alt gen | 0 | 0 |  |
| biodiversitatea | 0 | 0 |  |
| flora | 0 | 0 |  |
| fauna | 0 | 0 |  |
| peisajele naturale | 0 | 0 |  |
| starea și resursele solului | 0 | 0 |  |
| producerea și reciclarea deșeurilor | 0 | 0 |  |
| utilizarea eficientă a resurselor regenerabile și neregenerabile | +2 | +2 |  |
| consumul și producția durabilă | 0 | 0 |  |
| intensitatea energetică | 1 | 1 |  |
| eficienta și performanța energetică | +3 | +3 |  |
| bunăstarea animalelor | 0 | 0 |  |
| riscuri majore pentru mediu (incendii, explozii, accidente etc.) | 0 | 0 |  |
| utilizarea terenurilor | 0 | 0 |  |
| alte aspecte de mediu | 0 | 0 |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea "a nu face nimic", în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) și, după caz, b2), privind analiza impacturilor opțiunilor.* |
|  **Anexe**  |
| Proiectul preliminar al legii privind performanța energetică a clădirilorNota informativă la proiect |

1. <https://www.energy-community.org/legal/cases/2016/case1416ML.html> [↑](#footnote-ref-1)
2. [Balanta\_energetica\_2020\_ro.pdf (gov.md)](https://statistica.gov.md/public/files/publicatii_electronice/balanta_energetica/Balanta_energetica_2020_ro.pdf) [↑](#footnote-ref-2)
3. https://cancelaria.gov.md/ro/content/guvernul-lanseaza-consultarile-publice-pentru-proiectul-strategiei-nationale-de-dezvoltare [↑](#footnote-ref-3)
4. <https://statistica.gov.md/public/files/publicatii_electronice/Consum_energie_gospoda/Consum_energie.pdf>, pag.13 [↑](#footnote-ref-4)
5. <https://statistica.gov.md/public/files/publicatii_electronice/Consum_energie_gospoda/Consum_energie.pdf>, pag.14 [↑](#footnote-ref-5)
6. <https://statistica.gov.md/public/files/publicatii_electronice/Consum_energie_gospoda/Consum_energie.pdf>, pag.15 [↑](#footnote-ref-6)
7. <https://statistica.gov.md/public/files/publicatii_electronice/Consum_energie_gospoda/Consum_energie.pdf>, pag.16 [↑](#footnote-ref-7)